Paprastasis nandas

Paprastasis nandas (Rhea americana) – neskraidantis paukštis, priklausantis nandinių (Rheidae) šeimai. Tai didžiausias Amerikos paukštis, gyvenantis Argentinoje, Brazilijoje, Bolivijoje, Paragvajuje ir Urugvajuje. Apie 100 nandų populiacija gyvena laisvėje šiaurės Vokietijoje.

Suaugęs paprastasis nandas sveria 23-27 kg, yra 129 cm ilgio ir 150 cm aukščio. Patinai didesni už pateles. Kojos tvirtos, su trimis pirštais. Sparnai gana ilgi, jais paukštis naudojasi bėgdamas, kad išlaikytų pusiausvyrą. Plunksnos pūkuotos, nestandžios, pilkos ar rudos spalvos, nors pasitaiko ir albinosų.

Gyvena aukštažolėse pievose, savanose, krūmynuose. Laikosi netoli vandens. Minta dviskilčių augalų lapais, sėklomis, vaisiais. Kartais gali misti vabzdžiais, dvėselena. Pagrindiniai nandų grobuonys – puma, jaguaras, sulaukėję šunys, karakara. Šarvuočiai gali suėsti kiaušinius.

Paprastojo nando patelė padeda 5-10 kiaušinių.

Beketeriai paukščiai

ja:レア (鳥類)#アメリカ・レア